OpenLLM-France/wikimedia huggingface dataset:
# Parc Nacional de Big Bend

El Parc Nacional de Big Bend (Big Bend National Park) s'anomena així per la corba del Rio Grande que es troba a la frontera entre Mèxic i Texas (Estats Units). Aquest parc nacional dels Estats Units gestionat per Servei de Parcs Nacionals inclou una part important del Desert de Chihuahua a Texas. Hi ha una àmplia varietat de fòssils del Cretaci i el Terciari, així com artefactes culturals dels nadius americans dins dels seus límits.

## Enllaços externs

* Big Bend National Park (anglès) (castellà)

## Referències

* ↑ «Big Bend National Park». National Park Service, 08-12-2009.
# Pablo Lucas Murillo de la Cueva

Pablo Lucas Murillo de la Cueva (Salamanca, 13 de juliol de 1954) és un jurista espanyol, magistrat del Tribunal Suprem d'Espanya i acadèmic de número de la Reial Acadèmia de Ciències Morals i Polítiques des de 2017.

## Biografia

Es va llicenciar en dret a la Universitat de Deusto i es doctorà en dret a la Universitat de Bolonya el 1978. En 1989 va obtenir la càtedra de Dret Constitucional de la Universitat de Còrdova i posteriorment ha estat professor de dret a la Universitat Autònoma de Madrid, a la Universitat d'Alcalá de Henares, a la UNED i a la Universitat Complutense de Madrid. De 1991 a 1994 fou vocal de la Junta Electoral Central a proposta conjunta dels grups parlamentaris. De 2012 a 2016 ho fou per sorteig. També ha estat subdirector general de Publicacions i Documentació del Centro de Estudios Políticos y Constitucionales.
El novembre de 2001 va ingressar en la carrera judicial pel torn reservat a juristes de reconeguda competència amb almenys 15 anys d'exercici i fou nomenat magistrat de la Sala Tercera del Tribunal Suprem d'Espanya. Des de 2013 forma part de la Sala de Govern del Tribunal Suprem. El 19 de novembre de 2009 fou nomenat pel Consell General del Poder Judicial encarregat d'exercit el control sobre el Centre Nacional d'Intel·ligència, càrrec pel qual fou renovat en novembre de 2014. En 2016 fou nomenat doctor honoris causa per la Universidad Federal do Ceará de Brasil. El 3 de maig de 2016 fou escollit com a membre de la Reial Acadèmia de Ciències Morals i Polítiques. Va ingressar el 23 de maig de 2017 amb el discurs La independencia y el gobierno de los jueces. Un debate constitucional Arxivat 2018-11-03 a Wayback Machine..

## Obres

* Manual de Derecho Político: Vol. I: Introducción y Teoría del Estado amb Pablo Lucas Verdú, Tecnos (3 ed.) . ISBN 978-84-309-2539-1
* El derecho a la autodeterminación informativa: la protección de los datos personales frente al uso de la informática Tecnos, 1991. ISBN 84-309-1937-6
* Informática y protección de datos personales: (estudio sobre la Ley Orgánica 5/1992, de regulación del tratamiento automatizado de los datos de carácter personal) Centro de Estudios Constitucionales, 1993. ISBN 84-259-0940-6

## Referències

* ↑ Biografias al Portal de Transparència del Poder Judicial
* ↑ Els Afers Exteriors del Barça, onze encenalls i més postres, elnacional.cat, 26 de setembre de 2015
* ↑ El CGPJ renueva a Pablo Lucas como magistrado encargado de conocer de las actividades del CNI, poderjudicial.es
* ↑ Membro do Tribunal Supremo da Espanha receberá título de Doutor Honoris Causa da UFC al web de la UFC
* ↑ Biografia Arxivat 2018-11-03 a Wayback Machine. al web de la RACMYP

## Enllaços externs

* «Obra de Pablo Lucas Murillo de la Cueva» a Dialnet.
* Lucas Murillo, magistrado del Supremo, dice que la reforma del CGPJ que hizo el PP tiene aspectos "inconstitucionales", Europa Press, 26 de juliol de 2018.
# Partit Popular Democràtic d'Eritrea

El Partit Popular Democràtic d'Eritrea (Eritrean People's Democratic Party) és una organització política d'oposició d'Eritrea, formada l'1 de gener de 2010 per la unió del Partit Popular d'Eritrea, el Partit Democràtic d'Eritrea i el Moviment de Resistència Democràtic d'Eritrea Gash Setit. El grup més important fou el partit Popular d'Eritrea antic Front d'Alliberament d'Eritrea-Consell Revolucionari que va agafar el nou nom el 2008 i el maig del 2009 va absorbir al Moviment de Resistència Democràtic Gash Setit.
El nou partit va adoptar com a bandera pròpia la d'Eritrea de 1952 si bé segurament s'adoptarà una bandera especifica pel partit més endavant.

## Referències

* Pàgina oficial del EPDP Arxivat 2013-05-01 a Wayback Machine.
* Història
* Unió
# Penyalba

Penyalba (en castellà i oficialment Peñalba) és un municipi aragonès situat a la província d'Osca i enquadrat a la comarca dels Monegres.

## Referències

* ↑ Gran Enciclopèdia Catalana, GEC «Penyalba». Enciclopedia.cat [Consulta: 13 juny 2014].
# Panell assessor en Física d'Altes Energies

El Panell Assessor en Física d'Altes Energies (HEPAP) és un comitè científic permanent de consell del Departament d'Energia dels Estats Units i de l'Acadèmia Nacional de Ciències dels Estats Units. El panell, creat el 1967 i organitzat sota l'Acta dels Comitès Assessors Federals del 1972, assessora el govern estatunidenc en temes de física de partícules.
El Panell Assessor de Prioritats en Física de Partícules, un subcomitè del HEPAP, produeix els informes periòdics que defineixen les prioritats de finançament i inversions en física de partícules als Estats Units.

## Referències

* ↑ «High Energy Physics Advisory Panel (HEPAP)». U.S. Department of Energy Office of Science.
* ↑ «About P5». Particle Physics Project Prioritization Panel (P5). U.S. Particle Physics. Arxivat de l'original el 2014-05-25. [Consulta: 16 juny 2014].
# Tameo Ide

Tameo Ide (japonès: 井出多米夫) (Japó, 27 de novembre de 1908 - Japó, 17 d'agost de 1998) fou un futbolista japonès.

## Selecció japonesa

Tameo Ide va disputar un partit amb la selecció japonesa.

## Enllaços externs

* Japan National Football Team Database
# María de Lourdes Santiago Negrón

Maria de Lourdes Santiago Negrón (Adjuntas, 13 de novembre de 1968) és una advocada i política porto-riquenya, senadora i vicepresidenta del Partit Independentista Porto-riqueny.
Va créixer a Adjuntas, d'on és la seva família, que estava adscrita al Partit Popular Democràtic (PPD), però ella i la seva germana Carmen es van afiliar al PIP. Llicenciada pel Departament de Drama i l'Escola de Dret de la Universitat de Puerto Rico, va treballar amb Víctor García San Inocencio com a assessora legislativa del Partit Independentista Porto-riqueny del 1997 al 2004. El 2000 fou candidata per San Juan a la Cambra de Representants. El gener de 2001 va ser elegida vicepresidenta del Partit Independentista Porto-riqueny. Com a part dels actes civils de desobediència que van provocar el cessament de les pràctiques de la Marina dels Estats Units a l'illa de Vieques, va dirigir un grup de joves que van entrar a la zona restringida l'abril del 2002, fet que va ocasionar que estigués trenta dies a la presó.
Es va convertir, després de les eleccions del 2004, en la primera dona independentista elegida pel Senat on treballà en temes d'addiccions, salut mental, ambient, economia, assumptes de gènere i l'estatus politic de Puerto Rico.
El 2012, va tornar a ser senadora electa, amb 137.980 vots que la van col·locar en quarta posició entre els 11 senadors per acumulació. Va ser superada només pel president sortint del Senat, Thomas Rivera Schatz, el president entrant, Eduardo Bhatia del PPD, i el nou senador Angel Rosa del PPD. Maria de Lourdes Santiago ha sigut portaveu de les demandes dels pares d'alumnes d'educació especial perquè puguin fer efectius els drets garantits per llei.
El 2016, fou candidata del Partit Independentista en les eleccions per la Governació de Puerto Rico, convertint-se en la primera dona que aspiraba a aquest càrrec dins del partit. Va ser ratificada juntament amb els seus companys de partit, Hugo Rodríguez pel lloc de Comissionat Resident a Washington DC, Denis Márquez Lebrón per la Cambra de Representants per acumulació i de Juan Dalmau per al Senat també per acumulació.

## Referències

* 1 2 «Con la honradez como agenda» (en castellà). El Nuevo Día, 05-08-2012 [Consulta: 24 agost 2015].
* 1 2 «María de Lourdes Santiago Negrón: Candidata a Senador por Acumulación por el PIP» (en castellà). WAPA-TV, Decisión 2012, 2012. Arxivat de l'original el 20 març 2012. [Consulta: 24 agost 2015].
* ↑ «Recuento le añadió 11,300 votos a María de Lourdes Santiago» (en castellà). Primera Hora, 21-12-2012 [Consulta: 24 agost 2015].
* ↑ «Senadora del PIP señala que urge reestructurar a Educación». El Nuevo Día, 26-08-2014 [Consulta: 24 agost 2015].
* ↑ Banucchi, Rebeca «Ratifican candidatura de María de Lourdes Santiago». El Nuevo Día, 13-12-2015 [Consulta: 24 desembre 2015].

## Enllaços externs

* Biografia a la web del Senat de Puerto Rico Arxivat 2009-gener-22 a la Wayback Machine.
# Estadi Océane

L'Estadi Océane (o Stade Océane), anteriorment Grand Stade du Havre, és un estadi multiusos situat a la ciutat de Le Havre, Alta Normandia, França. El recinte va ser inaugurat el 2012 i posseeix una capacitat per a 25.178 espectadors, tots en butaques. Acull els partits de local del Le Havre Athletic Club de la Ligue 1.
Reemplaça a l'anterior estadi del club el Stade Jules Deschaseaux en funcions des de 1932 fins a 2012, i seu d'un partit de la Copa Mundial de Futbol de 1938 entre Selecció de Txecoslovàquia i Holanda.
L'estadi va ser inaugurat el 12 de juliol de 2012, exactament dos anys després de l'inici de la construcció, amb un partit amistós entre Le Havre AC i Lille OSC amb triomf visitant per 2-1. El 15 d'agost de 2012, la Selecció francesa de futbol va disputar el seu primer partit a l'estadi davant la Selecció uruguaiana que va acabar en un empat sense gols davant de 25.000 espectadors.
L'estadi va ser seleccionat com una de les nou seus de la Copa Mundial Femenina de Futbol 2019 a realitzar-se a França.

## Esdeveniments
### Copa Mundial Femenina de Futbol de 2019

- L'estadi acollirà set partits de la Copa Mundial Femenina de Futbol 2019
| Data | Selecció #1 | Resultat | Selecció #2 | Ronda | Espectadors |
| 8 de juny de 2019 | Espanya | 3 - 1 | Sud-àfrica | Primera fase, Grup B | 12.044 |
| 11 de juny de 2019 | Nova Zelanda | 0 - 1 | Països Baixos | Primera fase, Grup E | 10.654 |
| 14 de juny de 2019 | Anglaterra | 1 - 0 | Argentina | Primera fase, Grup C | |
| 17 de juny de 2019 | Xina | - | Espanya | Primera fase, Grup A | |
| 20 de juny de 2019 | Suècia | - | Estats Units | Primera fase, Grup F | |
| 23 de juny de 2019 | 1r Grup A | - | 3r Grup C / D / E | Vuitens de final | |
| 27 de juny de 2019 | | - | | Quarts de final | |

## Referències

* ↑ «Grand Stade du Havre». stadiumdb.com.
* ↑ «Le Havre en photo». lehavrephoto.canalblog.com/ar.
* ↑ «Coupe du Monde 2019 - Els onze villes candidates». www.footofeminin.fr.

## Enllaços externs

* Pàgina web oficial de l'estadi
* info-stades.fr - grand-stade-du-havre
# Normando Hernández González

Normando Hernández González (Camagüey, 21 d'octubre de 1969 és un escriptor, periodista independent i activista cubà.
Ha estat el director del Col·legi dels Periodistes independents de Camagüey, del qual en fou fundador, i també ha estat col·laborador del mitjà digital independent Cubanet.
El març del 2003 va ser detingut i arrestat a la seva ciutat natal de Camagüey, juntament amb 72 periodistes, escriptors i bibliotecaris més en una onada repressiva del règim cubà que es coneix com la "Primavera Negra". Se'l va condemnar a vint-i-cinc anys de presó, acusat segons l'article 91 del Codi Penal cubà de “posar en perill la independència de l'estat i la integritat territorial amb dels seus articles”, per haver informat sobre les condicions dels serveis estatals a Cuba i per criticar la gestió del govern de qüestions com el turisme, l'agricultura, la pesca, i els afers culturals. Durant els primers mesos de la seva detenció, Hernández va ser posat sota règim d'aïllament, en el qual només se li permetia gaudir de quatre hores de llum solar a la setmana i tenia les comunicacions amb l'exterior extremadament limitades. A causa de les precàries condicions de les presons cubanes, Hernández va estar greument malalt i va patir tuberculosi l'any 2007 i problemes cardíacs l'any 2009. Gràcies a la pressió de la comunitat internacional i de les negociacions entre el govern cubà, l'Església Catòlica i el Ministeri d'Afers Exteriors d'Espanya, Hernández va ser alliberat el juliol de 2010 i va viatjar a Madrid amb la seva família. Posteriorment, traslladà la seva residència a Miami.
L'any 2010 el PEN Català li concedí el Premi Veu Lliure, que distingeix als escriptors que han estat perseguits per la seva obra i han defensat amb el seu exemple el dret a la llibertat d'expressió.

## Referències

* 1 2 3 Sánchez, Vanessa «Normando Hernández critica la actitud "cobarde" del Gobierno frente a Cuba. El escritor y periodista refugiado en Madrid, que recogerá mañana viernes en Palma el I Premi Veu Lliure, relató la dureza de su estancia en la cárcel y apostó por la libertad de expresión como vía para lograr la democracia». Diari de Mallorca, 19·11·2010 [Consulta: 19 novembre 2020].
* 1 2 3 «Normando Hernández González, escriptor i periodista cubà». PEN Català. [Consulta: 19 novembre 2020].

## Bibliografia

* Hernández González, Normando cognom2=Braver nom2=Adam cognom3=Gessford nom3=Molly. Normando Hernandez Gonzalez: 7 Years in Prison for Writing about Bread. University of New Orleans Press, 2015. ISBN 9781608010875.
# Bavois

Bavois és un municipi de Suïssa del cantó de Vaud, està situat al districte del Jura-Nord vaudois.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Bonviller

Bonviller és un municipi francès situat al departament de Meurthe i Mosel·la i a la regió del Gran Est. L'any 2007 tenia 183 habitants.

## Demografia
### Població

El 2007 la població de fet de Bonviller era de 183 persones. Hi havia 72 famílies, de les quals 16 eren unipersonals (12 homes vivint sols i 4 dones vivint soles), 24 parelles sense fills, 28 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 81 habitatges, 73 eren l'habitatge principal de la família, 1 era una segona residència i 7 estaven desocupats. 73 eren cases i 7 eren apartaments. Dels 73 habitatges principals, 63 estaven ocupats pels seus propietaris, 9 estaven llogats i ocupats pels llogaters i 1 estava cedit a títol gratuït; 1 tenia dues cambres, 5 en tenien tres, 16 en tenien quatre i 51 en tenien cinc o més. 60 habitatges disposaven pel capbaix d'una plaça de pàrquing. A 26 habitatges hi havia un automòbil i a 39 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bonviller el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 4 | 75 a 79 | 0 |
| 8 | 70 a 74 | 4 |
| 4 | 65 a 69 | 4 |
| 8 | 60 a 64 | 8 |
| 4 | 55 a 59 | 0 |
| 12 | 50 a 54 | 8 |
| 0 | 45 a 49 | 0 |
| 8 | 40 a 44 | 8 |
| 12 | 35 a 39 | 8 |
| 4 | 30 a 34 | 16 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 4 |
| 12 | 5 a 9 | 12 |
| 8 | 0 a 4 | 0 |

## Economia

El 2007 la població en edat de treballar era de 116 persones, 90 eren actives i 26 eren inactives. De les 90 persones actives 86 estaven ocupades (40 homes i 46 dones) i 4 estaven aturades (3 homes i 1 dona). De les 26 persones inactives 9 estaven jubilades, 8 estaven estudiant i 9 estaven classificades com a «altres inactius».

### Ingressos

El 2009 a Bonviller hi havia 74 unitats fiscals que integraven 199 persones, la mediana anual d'ingressos fiscals per persona era de 19.024 €.

### Activitats econòmiques

L'únic establiment que hi havia el 2007 era d'una empresa immobiliària.
L'any 2000 a Bonviller hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Bonviller a l'INSEE.
* Évolution et structure de la population Fitxa amb el detall de dades de Bonviller a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Telmatoscopus ligusticus

Telmatoscopus ligusticus és una espècie d'insecte dípter pertanyent a la família dels psicòdids que es troba a Europa: Itàlia.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* BioLib (anglès)
* Q-bank Arthropods (anglès)
# Estadi Olympia

L'Estadi Olympia, també anomenat Olympiastadion, és un estadi de futbol de la ciutat de Helsingborg, a Suècia.
Va ser inaugurat el 31 de juliol de 1898 i va ser seu de la Copa del Món de Futbol de 1958. Entre 2014 i 2017 l'estadi fou remodelat. La seva capacitat és de 16.500 espectadors. Hi juga els seus partits com a local el club Helsingborgs IF.

## Referències

* ↑ «World Cup 1958». rsssf.com. [Consulta: 1r febrer 2022].
* ↑ «KLART FÖR OMBYGGNAD AV OLYMPIA (Archived copy)». Arxivat de l'original el 2014-10-24. [Consulta: 24 octubre 2014].
* ↑ «svenskfotboll (Archived copy)». Arxivat de l'original el 2017-10-05. [Consulta: 21 febrer 2018].
# Bavinchove

Bavinchove (en neerlandès Bavinkhove) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 939 habitants. Limita al nord-oest amb Zuytpeene, al nord amb Cassel, a l'oest amb Clairmarais, a l'est amb Oxelaëre, al sud-oest amb Renescure i al sud amb Staple.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 903 | 898 | 920 | 931 | 1 056 | 1 003 | 960 | 983 | 970 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 910 | 885 | 863 | 880 | 864 | 900 | 860 | 873 | 839 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 809 | 821 | 832 | 807 | 786 | 815 | 816 | 781 | 749 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 765 | 745 | 741 | 747 | 848 | 955 | - | - | - |
| 2019 | - | - | - | - | - | - | - | - |

## Història

* 1054: Arnulf III de Flandese, dit Arnulf el Dissortat va morir a Bavinchove

## Administració

Llista d'alcaldes :
| Període | Identitat | Partit |
| 1995- | Jean-Luc Fache | |
# Peretaïta

La peretaïta és un mineral de la classe dels sulfats. S'anomena així per la seva localitat tipus, la mina Pereta, a Itàlia.

## Classificació

Segons la classificació de Nickel-Strunz, la peretaïta pertany a «07.DF - Sulfats (selenats, etc.) amb anions addicionals, amb H₂O, amb cations de mida mitjana i grans» juntament amb els següents minerals: uklonskovita, caïnita, natrocalcita, metasideronatrita, sideronatrita, despujolsita, fleischerita, schaurteïta, mallestigita, slavikita, metavoltina, lannonita, vlodavetsita, gordaïta, clairita, arzrunita, elyita, yecoraïta, riomarinaïta, dukeïta i xocolatlita.

## Característiques

La peretaïta és un sulfat de fórmula química Ca(SbO)₄(SO₄)₂(OH)₂·2H₂O. Cristal·litza en el sistema monoclínic. La seva duresa a l'escala de Mohs és 3,5 a 4.

## Formació i jaciments

S'ha descrit com a mineral secundari en porositat tipus vuggy i en vetes riques en antimoni en calcàries silicificades. S'ha descrit a Itàlia, Grècia, Eslovàquia i Luxemburg.

## Referències

* ↑ «Peretaite» (en anglès). Mindat. [Consulta: 7 novembre 2015].
# Estadi Nya Parken

L'Estadi Nya Parken, anteriorment anomenat Norrköpings Idrottspark, i per patrocini PlatinumCars Arena, és un estadi de futbol de la ciutat de Norrköping, a Suècia.
Va ser inaugurat el 25 de setembre de 1903 i és utilitzat principalment per la pràctica de futbol, essent la seu dels clubs IFK Norrköping, IK Sleipner i IF Sylvia. Va ser seu de la Copa del Món de Futbol de 1958.

## Referències

* ↑ «En historisk dag för Norrköpings idrottsliv» (en swedish) p. 83. Släktforskarna i Norrköping, 27-08-1993. Arxivat de l'original el 5 de febrer 2021. [Consulta: 1r febrer 2021].
* ↑ «Nya Parken» (en suec). Swedish Football Association. [Consulta: 31 octubre 2015].
* ↑ «World Cup 1958». rsssf.com. [Consulta: 1r febrer 2022].
# Volker Weidler

Volker Weidler (Heidelberg, 18 de març de 1962) va ser un pilot de curses automobilístiques alemany que va arribar a disputar curses de Fórmula 1. Fora de la F1 va guanyar, les 24 hores de Le Mans de l'any 1991.

## A la F1

Volker Weidler va debutar a la primera cursa de la temporada 1989 (la 40a temporada de la història) del campionat del món de la Fórmula 1, disputant el 26 de març del 1989 el G.P. d'e Brasil al circuit de Jacarepaguà.
Va participar en un total de deu curses puntuables pel campionat de la F1, disputades totes a la 1989, no aconseguint classificar-se per disputar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1989 | Rial Racing | Rial | Cosworth | BRA NVQ | SMR NVQ | MON NVQ | MEX NVQ | USA NVQ | CAN NVQ | FRA NVQ | GBR NVQ | ALE EX | HUN NVQ | BEL | ITA | POR | ESP | JAP | AUS | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 10 (0) | 0 | 0 | 0 | 0 | 0 |
# Bouyablane

Bouyablane (àrab بويبلان) és una comuna rural de la província de Taza de la regió de Fes-Meknès. Segons el cens de 2014 tenia una població total de 2.410 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].